กำหนดฉีดยาคุมวันที่17เดือนสิงหาคม2562 แล้วไม่ได้ไปฉีดแล้วมีอะไรกับแฟน มีโอกาสท้องไหมค่ะ
สวัสดีค่ะ หากเป็นยาฉีดคุมกำเนิดชนิดที่ฉีดทุก 3 เดือน เมื่อถึงกำหนดนัดฉีดยาคุมวันที่ 17 ส.ค. แล้วไม่ได้ไปฉีด และได้มีเพศสัมพันธ์ ก็อาจมีโอกาสตั้งครรภ์ได้ แต่ก็ยังถือว่าไม่มากนัก เพราะโดยปกติ หลังจากหยุดฉีดยาคุมไปประมาณ 4-10 เดือน การทำงานของรังไข่จึงจะกลับมาเป็นปกติ และโอกาสที่จะตั้งครรภ์จึงจะเกิดขึ้นหลังจากนี้ไป หากจะมีเพศสัมพันธ์ ก็ควรใช้ถุงยางอนามัย และรอให้มีประจำเดือนมา เมื่อประจำเดือนมาแล้ว จึงเริ่มฉีดยาคุมใหม่หรือทานยาคุมกำเนิดก็ได้ค่ะ หรืออาจใช้วิธีตรวจหาการตั้งครรภ์หลังจากที่มีเพศสัมพันธ์ครั้งสุดท้ายไปแล้ว 2 สัปดาห์ หากตรวจไม่พบ ก็ให้เริ่มฉีดยาหรือทานยาคุมได้ค่ะ